Salamaik datang di program pantun pertama secara live di twitter.. inilah dia #PantunMinang
#PantunMinang hadir di timeline dunsanak tiok rabu malam mulai jam 9 malam
Salamaik malam dunsanak! malam kini kito basobok baliak dalam acara #PantunMinang
Sabalun masuak tema #PantunMinang, ambo nio maingek an tentang aturan main #PantunMinang, disimak:
1. wajib pakai hestek #PantunMinang
2. Pantun indak buliah manganduang unsur pornografi dan SARA
3. Usahokan #PantunMinang nan sanak buek pas 140 karakter tamasuak hashtagnyo #PantunMinang. Buliah dimentionkan, buliah indak.
4. #PantunMinang yang dibuek, sesuaikan dengan tema. Tema diumumkan jam 9, sekaligus menandai mulainyo #PantunMinang.
5. Indak sadolah #PantunMinang bisa di-RT. Kalau di RT sadonyo kanai limit tweet. Jadi nan ndak di RT jan bakaciak hati lo
6. Untuak dunsanak nan ndak ikuik #PantunMinang jan dicopas #PantunMinang sanak kito. Gunoan fitur retweet/RT di twitter.
[sws_pullquote_left]
Untuak malam kini (17 Juli 2013) #PantunMinang nyo diagiah tema “Kaliang” [/sws_pullquote_left]
- Marantau ka mandailiang | pai nyo jo oto sinamar | kok kulik buliah kaliang | asa hati lai bersinar – @at_agung
- Urang kaliang manggaleh lado | manggaleh lado di pasa baso | ka mamaliang uda malam ko | hati adiak jadi targetnyo – @ShaqJuventini
- Pai malala naik boyan kaliang | baok si upiak duduak baduo | galakk gadang caliak sisumbaiang | kue basamuik dimakan juo – @Biee_putra
- odrek dmakan katiko paniang | ubek pananang sakik kapalo | walaupun muko saketek kaliang | tapi mato mirip rang cino – @rafihamd
- Amak amak manjua galang | galang di bali urang e ilang | Bia badan dikecekan kaliang | asa pitih padek muko balakang – @FerisyaIR
- jikok tarang tu siang | Kalam tu yo malam | bia kulik ambo kaliang | anak gadih banyak nan kirim salam – @KibalMhd
- naiak buaian kaliang | jan lupo pakai kaco mato | Bialah uda kaliang | nan penting adiak cinto – @Raviesme
- Si ucok naiak ka loteng | maambiak Baliang baliang bambu | cari cowok ndak paralu yang ganteng | bialah kaliang asa lai elok laku – @dwithandriani
- Uok taruang jo uok labu siam | di masak di panci nan kaliang | pulang masajik tapaso bakaki ayam | dek tarompa kanai maliang – @PanglimaKelam1
- Baliang Baliang Di Ateh Bukik | Baputanyo Madok Ka Tabiang | Kaliang Kaliang Gadang Caringik | Ma Otanyo Sabana Satiang – @yunanda86
- Ka payokumbuah mambali karak kaliang | di sabalah urang manjua gulo | Bialah jo baliang-baliang | asa lai dingin juo – @diLimahpuluhkota
- Si kaliang pai ka bukik | Tibo di bukik manangkok karo | Dek a lah kini badan acok sakik | Hati taibo karano jomblo – @BramNasrul
- Pai ka pasa urang Kaliang | Bali bumbu pamasak samba | Bulan puaso jan makan dagiang | Karano hargonyo sedang maha – @wendysukmajaya
- Babuko jo karupuak jariang | dicampua jo daun sago | Bialah awak kaliang | tapi calon panghuni sarugo – @OtaG3AD
- karupuak banamo karak kaliang | dimakan samo jo kue donat | tarumuak raso uda bapaliang | ulah dek kawan nan bakhianat – @rizkaprima
- tatontong kalamai jaguang | tagunda gunda kacambuang basi | malang bana nasib rang kaliang | sampai kini alun babini – @EndaScounDrel
- Gulai jariang masak hari kamis | sakilo latak di lapau | Lai mah kaliang tapi eksotis | daripado putiah banyak panau – @FerdiAntAciak
- Karak kaliang urang bukitinggi | badaruak badarai pulo | kok dak dapek kandak nan dihati | usah dirusak nan lah ado – @chaililul
- siapa bilang balimbiang tak masam | alah masam baulek pulo | siapa bilang mimin ndak Kaliang | alah Kaliang bakilek pulo – @dhegorro
- kapasabawah bali balimbiang | singgah sabanta di pasa banto | biapun abang hitam kaliang | adiak tarimo ajo apo adonyo – @Silussy
- Jariang bukan smbarang jariang | jariang dibali dari moskow | kaliang bukan sumbarang kaliang | bia kaliang tapi banyak nan follow – @Chrismondarl
- Kampuang Kaliang di Piaman | Urang India Sinan Tanamo | Modeko Parasaian Badan | Lah di Tangan Lapeh pulo – @yunanda86
- Karupuak jangek sapiriang | Koq ka dimakan ari alun sanjo | Bialah kulik ambo ko kaliang | Asa bisuak ko lai disayang jo mintuo – @PanglimaKelam1
- Makan miso jo karak kaliang | Indak joleh baa rasonyo | Bulan puaso usah bagunjiang | Kok nak takuik masuak narako – @wendysukmajaya
- tasasek di dalam rimbo | @infoSumbar tampek batanyo | si kaliang dek a mangango | Manunggu si Hari Rayo – @_sryd
- Si gaga kuliknyo kaliang | bapaneh-paneh badan tabedo | baa ndak ka paniang | babuko tibo samba tiado – @arif_fahtuhr
- main bola di ladang jariang | dari payakumbuah mambali batiah | banyak na urang mangecekan ambo kaliang | bali bayclean bia putiah – @cool_rif
- Raun-raun ka pasaman | Singgah dulu di kinali | Jadi kaliang yo menyenangkan | Tapi susah dijalani – @ShaqJuventini
- hari minggu pai ka padang | pas dijalan nampak siamang | bia kaliang tapi rajin sumbayang | pahalo dapek ati pun sanang – @arifdotkom
- Ramadhan bulan berkah | Mari pabanyak pahalo | Kulik kaliang kini ndak masalah | Sajak photoshop jadi solusinyo – @Bukan_Ariell
- sakaliang-kaliangnyo siamang | tp inyo rajin sumbayang | dari dakek uda bantuak umang-umang | tapi aslinyo mirip coky sitohang – @YIP__
- Baa ka indak kulik nyo kaliang | tiok ari bapaneh manggaleh sapu lidi |baa ka indak paniang | mancaliak skripsi ndak jadi-jadi – @ajinajib
- Si kaliang yo babahayo | Bajalan hilia ka mudiak | Kama painyo bulan malam ko | Kironyo pindah ka mato adiak – @ShaqJuventini
- jalan-jalan ka kampuang kaliang | di tangah jalan nampak urang berang-berang | biapun utak kurang santiang | yang penting usaho sorang – @dhilaFika
- mba ikan gulai paku | Kaliang makan sampai bapaluah | Bimbiang tangan ka panghulu | Tando cinto uda lah panuah – @ShaqJuventini
zsm_Latn min_Latn min_Latn min_Latn min_Latn min_Latn min_Latn min_Latn min_Latn min_Latn eng_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn